Namanganda vatanparvarlik festivali (fotoreportaj)

“Vatan – muqaddas, uni himoya qilish sharafli burchdir!” shiori ostida o‘tkazilayotgan vatanparvarlik oyligi doirasida Namangan shahridagi Yoshlar bog‘ida vatanparvarlik festivali tashkil etildi.Bu haqda “Daryo”ga Namangan viloyat hokimligi axborot xizmati ma’lum qildi.

Festivalda zamonaviy qurol-aslaha va harbiy texnika namoyish etildi. Harbiy xizmatchilarning qurol bilan muomala qilishlari, safda yurish hamda qo‘l jangi elementlari yoshlarda qiziqish uyg‘otdi.

Harbiy orkestr ishtirokidagi maxsus konsert dasturi festivalga yakun yasadi.